
Okresný súd Prievidza 6P/48/2026 3826202159 12. 08. 2026 JUDr. Miriam Kohútová, PhD. ECLI:SK:OSPD:2026:3826202159.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Miriam Kohútovou, PhD., vo veci starostlivosti súdu o maloleté dieťa: A. B., nar. XX.XX.XXXX, bytom u navrhovateľa, v konaní zastúpené kolíznym opatrovníkom Úradom práce, sociálnych vecí a rodiny - OSV, dieťa rodičov: matka C. B., nar. XX.XX.XXXX, bytom D. E. XXXX/XX, F. a otec neuvedený, o návrhu navrhovateľa: A. G., nar. XX.XX.XXXX, bytom E. XXXX/ XX, F., o zverenie maloletého do náhradnej osobnej starostlivosti a určenia výživného, takto rozhodol: I. Súd maloletého A. B., nar. XX.XX.XXXX z v e r u j e do náhradnej osobnej starostlivosti navrhovateľovi A. G., nar. XX.XX.XXXX, bytom F., D. E. XXXX/XX. II. Navrhovateľ je p o v i n n ý osobne sa o maloleté dieťa starať, vychovávať ho, zabezpečovať mu každodenné potreby, spravovať jeho veci tak, aby neutrpel žiadnu ujmu na svojich majetkových právach a o p r á v n e n ý zastupovať maloleté dieťa v bežných veciach a spravovať jeho majetok v bežných veciach. V prípade nesúladu rozhodnutia zákonnej zástupkyne dieťaťa v podstatných veciach so záujmom dieťaťa, navrhovateľ je o p r á v n e n ý obrátiť sa na súd na preskúmanie tohto rozhodnutia. III. Matka maloletého dieťaťa C. B., nar. XX.XX.XXXX, j e p o v i n n á platiť výživné na maloletého A. v sume zodpovedajúcej 30% zo sumy životného minima na nezaopatrené, neplnoleté dieťa, s účinnosťou od právoplatnosti tohto rozhodnutia, na účet Úradu práce, sociálnych vecí a rodiny Prievidza, najneskôr do 20. dňa v mesiaci vopred. IV. Žiaden z účastníkov n e m á právo na náhradu trov konania. odôvodnenie: Podľa § 221 písm. a) CSP písomné vyhotovenie rozsudku neobsahuje odôvodnenie, keďže všetky strany sa po vyhlásení rozsudku na pojednávaní vzdali odvolania. Poučenie: Proti tomuto rozhodnutiu odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

